El Ministeri de Foment aprova destinar una aportació de 767.291 euros per a la rehabilitació del Castell Palau d'Alaquàs
15/07/2005 10:44:00

# El Ministeri de Foment aprova destinar una aportació de 767.291 euros per a la rehabilitació del Castell Palau d'Alaquàs

*   15/07/2005 10:44:00
*   [Imprimir](#)
*   Compartir
*    https://www.alaquas.org/documento.asp?id\_do=9629

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9629%2F1&title=Ajuntament%20d%27Alaqu%C3%A0s.%20Prensa.El%20Ministeri%20de%20Foment%20aprova%20destinar%20una%20aportaci%C3%B3%20de%20767.291%20euros%20per%20a%20la%20rehabilitaci%C3%B3%20del%20Castell%20Palau%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9629/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9629/9629_Form_4.jpg)](https://www.alaquas.org/ficheros/documentos/2005/2/9629/9629_Form_10.jpg "<a href='https://www.alaquas.org/ficheros/documentos/2005/2/9629/9629_Form_10.jpg' target=_blank><i class='fa fa-external-link' aria-hidden='true'></i>.El Ministeri de Foment aprova destinar una aportació de 767.291 euros per a la rehabilitació del Castell Palau d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9629&idioma=1&autotraduce=0)

La decisió del Govern de la Nació comporta que aquest projecte, que ha estat l'únic aprovat en tota la província de València, es declare com a prioritari

L'Alcalde d'Alaquàs, Jorge Alarte, ha comparegut hui en roda de premsa per tal de valorar la resolució adoptada per la comissió mixta formada pels Ministeris de Foment i Cultura, que determina les inversions efectuades per l'Estat a càrrec del fons de l'1% cultural, en virtut de la qual, el projecte de Restauració del Castell Palau d'Alaquàs rebrà una aportació de 767.291 euros per al present exercici pressupostari. Aquesta és la major aportació realitzada a un sol projecte a tot l'Estat, i suposa el 60% dels fons destinats a tota la Comunitat Valenciana.

Jorge Alarte ha felicitat públicament el Govern de la Nació per aquesta decisió i ha posat especial èmfasi amb la intervenció personal i directa del President del Govern, J.L. Rodríguez Zapatero, que  ha complit el compromís que va assumir a l'any 2003 amb els alaquasers i les alaquaseres, amb motiu de la seua visita a Alaquàs. En la seua intervenció, l'Alcalde ha destacat que es tracta de l'ajuda pública més important de tota la història d'Alaquàs, i que aquest projecte, que ha estat l'únic aprovat en tota la província de València, ha sigut no sols un projecte del govern municipal sinó que ha estat recolzat pels valencians i les valencianes.

El projecte de Rehabilitació del Castell d'Alaquàs té una planificació que finalitzarà el 31 de desembre de 2007 i el seu cost total ascendeix a 4.740.000 euros aproximadament. D'aquesta xifra, l'Ajuntament d'Alaquàs ha invertit 240.000 euros en el 2004. Per a enguany està previst gastar un total de 500.000 euros, 2 milions d'euros s'invertiran en el 2006 i altres 2 milions més en el 2007. Aquest pla es realitzarà a través de tres convenis anuals. Mitjançant tres convenis que es renovaran anualment a través de les comissions interministerials, el Govern aportarà el 50%.  
   
En la mateixa compareixença s'han s'exposat detalladament les principals actuacions contemplades a l'esmentat projecte de Rehabilitació, que té cinc principals objectius. El primer, la renovació integral de tota la infraestructura de l'edifici històric. En segon lloc, fer del Castell un edifici accessible a tots i totes i permetre l'accés a totes les plantes amb la ubicació de dos ascensors, la reconstrucció de l'escala original i de l'escala de caragol.

El tercer objectiu preveu la rehabilitació de la planta semisoterrani i de la planta superior, on s'ubicarà en un futur l'Escola de Persones Adultes Enric Valor d'Alaquàs. Per últim, la rehabilitació inclou el reforçament estructural dels enteixinats i la rehabilitació integral de tota la pavimentació ceràmica, que són dos dels elements amb més valor artístic del monument. A més, en la primera setmana del mes d'octubre s'obrirà una exposició monogràfica que inclourà totes les intervencions que es realitzaran al monument, per tal que tota la ciutadania conega de primera mà aquest projecte.

L'Alcalde d'Alaquàs ha aprofitat la seua compareixença per a fer un balanç dels principals compromisos de l'equip de govern municipal amb la ciutadania. Pel que fa a la construcció de les 1.000 vivendes, 700 d'elles de protecció oficial, ha manifestat en públic que al mes d'octubre es concediran les primeres llicències d'obres per a la seua construcció. Així mateix, les obres de construcció de la primera escola municipal infantil i del parc del Dijous ja estan en marxa i el projecte de remodelació de les avingudes s'exposarà al públic el 18 de juliol.